Komission direktiivi 88/414/ETY, annettu 22 päivänä kesäkuuta 1988, pyörillä varustettujen maatalous- ja metsätraktoreiden ohjaustilaa, pääsyä ohjauspaikalle sekä ovia ja ikkunoita koskevan jäsenvaltioiden lainsäädännön lähentämisestä annetun neuvoston direktiivin 80/720/ETY mukauttamisesta tekniikan kehitykseen



Virallinen lehti nro L 200 , 26/07/1988 s. 0034 - 0036

Suomenk. erityispainos Alue 13 Nide 17 s. 0108

Ruotsink. erityispainos Alue 13 Nide 17 s. 0108



KOMISSION DIREKTIIVI, annettu 22 päivänä kesäkuuta 1988, pyörillä varustettujen maatalous- ja metsätraktoreiden ohjaustilaa, pääsyä ohjauspaikalle sekä ovia ja ikkunoita koskevan jäsenvaltioiden lainsäädännön lähentämisestä annetun neuvoston direktiivin 80/720/ETY mukauttamisesta tekniikan kehitykseen (88/414/ETY) EUROOPAN YHTEISÖJEN KOMISSIO, joka ottaa huomioon Euroopan talousyhteisön perustamissopimuksen, ottaa huomioon pyörillä varustettujen maatalous- ja metsätraktoreiden tyyppihyväksyntää koskevan jäsenvaltioiden lainsäädännön lähentämisestä 4 päivänä maaliskuuta 1974 annetun neuvoston direktiivin 74/150/ETY(1), sellaisena kuin se on viimeksi muutettuna direktiivillä 88/297/ETY(2), ja erityisesti sen 11 artiklan, sekä katsoo, että saadun kokemuksen perusteella nyt on mahdollista täsmentää ja täydentää tiettyjä säännöksiä neuvoston direktiivistä 80/720/ETY(3), sellaisena kuin se on muutettuna direktiivillä 82/890/ETY(4), ja tässä direktiivissä säädetyt toimenpiteet ovat maatalous- ja metsätraktorialan kaupan teknisten esteiden poistamiseksi annettujen direktiivien mukauttamista tekniikan kehitykseen käsittelevän komitean lausunnon mukaisia, ON ANTANUT TÄMÄN DIREKTIIVIN: 1 artikla Muutetaan direktiivin 80/720/ETY liitettä I tämän direktiivin liitteen mukaisesti. 2 artikla 1. Jäsenvaltio ei saa 1 päivästä lokakuuta 1988 alkaen: - evätä traktorityypiltä ETY-tyyppihyväksyntää tai kansallista tyyppihyväksyntää, kieltäytyä antamasta direktiivin 74/150/ETY 10 artiklan 1 kohdan viimeisessä luetelmakohdassa tarkoitettua asiakirjaa, tai - kieltää laskemasta sellaista traktorityyppiä tai sellaisia traktorityyppejä liikkeelle, joiden ohjaustila, pääsy ohjauspaikalle, ovet ja ikkunat ovat tämän direktiivin säännösten mukaisia. 2. Jäsenvaltiot 1 päivästä lokakuuta 1989 alkaen: - eivät saa antaa direktiivin 74/150/ETY 10 artiklan 1 kohdan viimeisessä luetelmakohdassa tarkoitettua asiakirjaa traktorityypille, jonka ohjaustila, pääsy ohajuspaikalle, ovet ja ikkunat eivät ole tämän direktiivin säännösten mukaisia, - saavat evätä kansallisen tyyppihyväksynnän traktorityypiltä, jonka ohjaustila, pääsy ohjauspaikalle, ovet ja ikkunat eivät ole tämän direktiivin säännösten mukaisia. 3 artikla Jäsenvaltioiden on saatettava tämän direktiivin noudattamisen edellyttämät säännökset voimaan viimeistään 30 päivänä syyskuuta 1988. Niiden on ilmoitettava tästä komissiolle viipymättä. 4 artikla Tämä direktiivi on osoitettu kaikille jäsenvaltioille. Tehty Brysselissä 22 päivänä kesäkuuta 1988. Komission puolesta COCKFIELD Varapuheenjohtaja (1) EYVL N:o L 84, 28.3.1974, s. 10 (2) EYVL N:o L 126, 20.5.1988, s. 52 (3) EYVL N:o L 194, 28.7.1980, s. 1 (4) EYVL N:o L 378, 31.12.1982, s. 45 LIITE Muutetaan direktiivin 80/720/ETY liitettä I seuraavasti: - Lisätään I.4 kohdan ensimmäiselle riville sanojen "ohjauspylvään ja ohjauspyörän asennosta riippumatta" jälkeen sanat "lukuun ottamatta niitä, jotka on tarkoitettu ainoastaan sisään- ja ulospääsyä varten". - Lisätään I.7 kohdan ensimmäiselle riville ennen sanoja "katon piste" sana "jäykkä", ja lisätään seuraava lause: "Pehmustus voi ulottua alaspäin 1 000 mm:n päähän istuimen vertailupisteestä". - Lisätään I.7 kohdan jälkeen uusi I.8 kohta seuraavasti: I.8 "Ohjaamon takapaneelin ja ohjaamon katon välisen pinnan kaarevuussäde voi olla enintään 150 mm:n pituinen". - lisätään III.3 kohtaan sanojen "Tuuletus(ikkunoiden)" jälkeen sanat "jos niitä on". - lisätään III.5 kohdan kolmannen kappaleen viimeiselle riville sanojen "ne voidaan avata" jälkeen sanat "tai niitä voidaan siirtää". - korvataan kuvat 1, 2 ja 3 seuraavilla kuvilla 1, 2 ja 3: >KAAVION ALKU> >KAAVION LOOPU> Kuva 1 (Mitat millimetreinä) >KAAVION ALKU> >KAAVION LOOPU> Kuva 2 (Mitat millimetreinä) >KAAVION ALKU> >KAAVION LOOPU> Kuva 3 (Mitat millimetreinä)